বেঁচে থাকার এমন স্বাদ পেয়েছেন আরও অনেকে৷ যেমন দক্ষিণেশ্বর ভারতী ভবন স্কুলের সহকারী প্রধানশিক্ষিকা পদ্ম সরকার৷ তাঁরও দৃষ্টিশক্তিতে সমস্যা রয়েছে৷ গার্গীদেবীর আশ্রমে থেকেই পড়াশোনা করেছেন৷ এমএ পাস করার পর সেখানে থেকেই সরকারি চাকরির পরীক্ষা দিয়েছেন৷ অবশেষে ২০১০ সালে শিক্ষকতার চাকরি পান৷ পদ্মদেবীর কথায়, ‘ওখানে থেকেই বুঝতে পেরেছিলাম, আমাদেরও সমানভাবে বেঁচে থাকার অধিকার আছে৷ যে সময়টা পাশে বন্ধুবান্ধব, আত্মীয়স্বজন কেউ ছিল না, তখন পাশে ছিলেন এই মানুষটি৷ কত অন্যায় আবদার করেছি, কখনও না বলতে শুনিনি দিদিভাইকে৷’ অপরাজিত সম্মানে গার্গী গুন্তর মতো মানুষকে খঁুজে পেয়ে আমরা সত্যিই গর্বিত৷ পুরস্কার বা প্রচারের আশা তিনি কখনও করেননি৷ তবুও অপরাজিতের শপথ, ‘মানুষের মতো মানুষ তৈরি করতে হবে৷ বাবা বেঁচে থাকলে খুব খুশি হতেন৷ তবু হয়তো কোথাও থেকে সবই দেখছেন৷ তাই তাঁকে খুশি করতে আরও কাজ করে যেতে হবে৷’